**FIȘA MĂSURII 16 -**  ***Inființarea de structuri asociative în domeniul turistic***

Denumirea măsurii - CODUL Măsurii: MCS 16

***R UE 1305/2013 ART.35***

Tipul măsurii:

 □ INVESTIŢII

* SERVICII

□ SPRIJIN FORFETAR

1. Descrierea generală a măsurii

Teritoriul Gal Cheile Sohodolului este un teritoriu cu un potențial turistic enorm, a unor meșteșuguri și tradiții bine păstrate (PTT 1, PTP 4, PTP 6), dar care din varii motive nu este exploatat la un nivel satisfăcător în vederea asigurării dezvoltării durabile a teritoriului (PST 3, 4, 5, 6, 7, AT 3, 4). Prin această măsură se dorește încurajarea asocierii actorilor din teritoriu care activează în diverse domenii (PSP 12, AP4), în vederea creării unei rețele care să promoveze resursele turistice, naturale, culturale, istorice și capitalul uman din teritoriul GAL. Se va avea în vedere cooperarea dintre sectorul turistic, economic și agricol și promovarea produselor locale. Așa cum reiese din analiza diagnostic a teritoriului, regăsim destinații cu potențial turistic deosebit - „Izbucul Jaleșului”, „Dealul Gornăcelu”, „Cheile Sohodolului”, „Piatra Boroștenilor”, „Peștera Pătrunsa”, „Cheile Gropului Sec”, Parcul Național Retezat, lacurile Clocotiș și Vâja, Cheile Șușitei, Valea Sohodolului.

**Contribuţia măsurii la domeniile de intervenţie:** DI 6A Facilitarea diversificării, a înfiinţării si a dezvoltării de întreprinderi mici, precum si crearea de locuri de muncă *Măsura contribuie la prioritatea/priorităţile prevăzute la art. 5, Reg. 1305/2013*

*P6: Promovarea incluziunii sociale, a reducerii sărăciei şi a dezvoltării economice în zonele rurale*

Obiectiv general: iii) Obţinerea unei dezvoltări teritoriale echilibrate a economiilor şi comunităţilor rurale, inclusiv crearea şi menţinerea de locuri de muncă

Obiective specifice ale măsurii:

1. Înfiinţarea structurilor asociative în domeniul turistic în vederea dezvoltării durabile a teritoriului GAL.
2. Potențarea activității economiei tradiționale.
3. Creșterea valorii adăugate în activități de turism.

Măsura contribuie la obiectivele transversale ale Reg. 1305/2013:

Mediu şi climă - Prin crearea structurilor asociative în domeniul turismului şi prin cerințele ce vor fi incluse în planul de afaceri (de exemplu: respectarea standardelor comunitare de mediu si climă) vor putea fi promovate și respectate bunele practici de mediu, iar realizarea unor investiţii colective va putea asigura o eficiență mai mare în ceea ce privește gestionarea apei si a deşeurilor și va facilita utilizarea surselor de energie regenerabilă în folosul membrilor săi. În ceea ce privește atenuarea schimbărilor climatice și adaptarea la acestea, structurile asociative pot ajuta membrii săi să contribuie într-o măsura mai mare la atenuarea acestora, inclusiv prin posibilitatea promovării prin intermediul planului de afaceri a unor investiții colective. De asemenea M.9 contribuie la orientarea către un turism ecologic, la dezvoltarea de activități prietenoase cu mediul și la păstrarea și punerea în valoare a zonelor de importanță comunitară (Natura 2000, alte zone/rezervații naturale protejate)În mod complementar, se va asigura îmbunătățirea accesului la acțiunile de informare și diseminare a rezultatelor.

**Inovare** **-** Datorită cooperării dintre reprezentanții tuturor sectoarelor reprezentative din teritoriu sunt posibile acțiuni inovative ce nu pot fi realizate în afara unei forme asociative precum dezvoltarea de noi rețele care să promoveze resursele turistice, naturale, culturale, istorice și capitalul uman din teritoriul GAL.

**Complementaritatea cu alte măsuri din SDL**: Beneficiarii acțiunilor sprijinite prin această măsură sunt beneficiarii direcți prevăzuți în M 6.2 și M.6.4.

**Sinergia cu alte măsuri din SDL:** Măsura contribuie la îndeplinirea obiectivului III, Prioritatea -6 Promovarea incluziunii sociale, a reducerii sărăciei şi a dezvoltării economice în zonele rurale alături de M.7.2 care sprijină investițiile în infrastructura la scară mica, M.7.3 care sprijină infrastructura în bandă largă, M 7.4 servicii de bază, M.7.5 – infrastructură turistică.

1. Valoarea adăugată a măsurii

În cadrul acestei măsuri se vor sprijini proiecte cu o intensitate a sprijinului public nerambursabil de maximum 20000 euro/proiect. Prin această măsură vor fi sprijinite proiecte care vizează valorificarea și promovarea elementelor culturale, dezvoltarea de noi rețele care să promoveze resursele turistice, naturale, culturale, istorice și capitalul uman din teritoriul GAL

1. Trimiteri la alte acte legislative

Legea nr. 93/2015 privind aprobarea Ordonanţei de urgenţă a Guvernului nr. 84/2014 pentru completarea Ordonanţei Guvernului nr. 58/1998 privind organizarea şi desfăşurarea activităţii de turism în România

**4.Beneficiari direcţi/indirecţi (grup ţintă)**

 - structurile asociative în domeniul turismului, nou create la nivelul teritoriului GAL, care respectă obiectivele SDL.

**Beneficiari indirecţi:**

* Unitățile agroturistice, fermieri din teritoriul GAL, persoane juridice din teritoriu;
* Populația din teritoriul GAL.

**5.Tip de sprijin** - rambursarea cheltuielilor eligibile efectuate și plătite, inclusiv pentru activităţile pregătitoare;.

6. Tipuri de acţiuni eligibile și neeligibile:

Acțiuni eligibile:

 - înființarea și funcționarea structurilor asociative de promovare a turismului;

 - crearea unui brand local;

 - punerea în valoare a produselor și tradițiilor locale (produse agricole, meșteșuguri, produse turistice etc);

 - crearea, editarea și distribuirea de materiale turistice informative, cu accent pe obiectivele turistice/istorice/culturale/naturale cu potențial deosebit, cu accent pe cele care nu au fost clasificate în lista monumentelor, nu au fost mediatizate, puse în valoare etc.

- crearea de pachete turistice destinate turismului de nișă – speologie, alpinism, ciclism, rafting etc, turism religios, tradiții – păstrarea și promovarea activităților și obiceiurilor tradiționale

Acțiuni neeligibile - Nu vor fi eligibile în cadrul acestei măsuri cheltuielile pentru fuzionarea grupurilor asociative existente, cumpărarea/închirierea de clădiri/terenuri.

7.Condiţii de eligibilitate

* Solicitantul trebuie să se încadreze în categoria beneficiarilor eligibili;
	+ - Solicitantul prezintă un plan de afaceri care trebuie să detalieze activitățile planificate ale grupului.
* Proiectul să vizeze întreg teritoriul GAL;
* Rezultatele proiectului trebuie să fie în corelare cu orice strategie de dezvoltare națională/regională/județeană/locală aprobată, corespunzătoare domeniului de investiții;
1. *Criterii de selecţie*

- se va acorda prioritate proiectelor care oferă soluții inovative pentru dezvoltarea de aplicații care vin în sprijinul turiștilor (brand local);

- Propunerea de proiect este clară, coerentă, realistă şi fezabilă, cu referire la operaţiunile propuse, termenele de realizare;

- Bugetul proiectului este realist şi corelat cu activităţile proiectului;

- Sunt prezentate în mod clar rezultatele proiectului;

- Proiectul trebuie sa fie realizat în teritoriul GAL, iar beneficiarul se identifica într-una din categoriile de beneficiari definite;

- structura asociativă formată din minim 7 membri, reprezentanți ai sectorului agroturistic;

- Nu este permisa dubla finanțare a aceleași activități/investiții din alte fonduri comunitare sau naționale;

- Prin memoriul justificativ/studiul de fezabilitate, proiectul trebuie sa demonstreze oportunitatea și necesitatea socio-economica a investiției;

- Proiectul propus este în conformitate cu legislația în vigoare.

- punerea în valoare a produselor și tradițiilor locale (produse agricole, meșteșuguri, produse turistice etc).

9. Sume (aplicabile) și rata sprijinului

Intensitatea ajutorului de minimis este 100%. Ponderea sprijinului nerambursabil va fi de 100% din totalul cheltuielilor eligibile, cu excepția acțiunilor care sunt eligibile în cadrul altor măsuri ale SDL si PNDR;

10. Indicatori de monitorizare

Număr de proiecte care beneficiază de sprijin - 1

Cheltuială publică totală: 20000 euro

Număr de locuri de munca nou create: 1

Număr de forme asociative sprijinite: 1